Xiaomi besh baravar arzon simsiz AirDots quloqchinlarini ishlab chiqdi

Xitoyning Xiaomi kompaniyasi AirDots simsiz quloqchinlarini ishlab chiqardi. Ular AirPods tamoyili bo‘yicha ishlaydi, biroq besh baravar arzonroq turadi. Ishlab chiqaruvchi o‘z mahsulotini 29 dollarga baholagan. Bu haqda “Korrespondent.net” xabar berdi.

AirDots’ning bir marta to‘liq quvvati to‘rt soat davomida qo‘shiq tinglash uchun yetadi, quvvatlovchi quti bilan esa 12 soatgacha ishlay oladi.
Shuningdek, bitta quloqchindan so‘zlashish uchun ham foydalanish mumkin. Ish vaqtida qurilma Bluetooth 5.0 dan foydalanadi.
Har bir quloqchinning korpusi sensorli panelga ega. Unga tegish orqali musiqani o‘tkazish, pauzaga qo‘yish va qo‘ng‘iroqlarga javob berish mumkin.